open-index/open-wikipedia-markdown huggingface dataset:
Halvard Hanevold

**Halvard Hanevold** (3. joulukuuta 1969 – 3. syyskuuta 2019 Asker) oli norjalainen ampumahiihtäjä ja olympiavoittaja.

Hanevold saavutti ampumahiihdossa yhteensä 22 arvokisamitalia, joista yhdeksän henkilökohtaisilta matkoilta. Olympiakultaa hän voitti Naganon kisoissa 1998. Hän lähti 20 kilometrin matkalle kolmanneksi viimeisenä ja johti viimeiselle ampumapaikalle tullessaan selvästi. Siellä hän kuitenkin ampui toiseksi viimeisen laukauksensa ohi ja putosi 15 sekunnin päähän Italian Pieralberto Carrarasta. Viimeisellä kahdella kilometrillä Hanevold hiihti tuon eron kiinni ja voitti 5,5 sekunnin turvin. Viestissä hän sai hopeaa ja sijoittui 10 kilometrillä kahdeksanneksi. 

Henkilökohtaisen maailmanmestaruuden Hanevold voitti 2003, silloinkin 20 kilometrin kilpailussa. Hän sijoittui vielä 39-vuotiaana sprintissä pronssille Pyeongchangin MM-kilpailuissa 2009.

Maailmancupissa Hanevold voitti yhdeksän osakilpailua, oli 14 kertaa toinen ja 17 kertaa kolmas. Cupin kokonaiskilpailussa hän sijoittui neljänneksi kausilla 1997–1998 ja 2003–2004. 

Hanevold lopetti uransa kauden 2009–2010 jälkeen.

## Saavutukset
### Olympialaisissa

* 1998 Nagano
** Kultaa 20 kilometrillä
** Hopeaa 4&nbsp;x&nbsp;7,5 kilometrin viestissä
*2002 Salt Lake City
** Kultaa 4&nbsp;x&nbsp;7,5 kilometrin viestissä
*2006 Torino
** Hopeaa 10 kilometrillä
** Pronssia 20 kilometrillä
*2010 Vancouver
**Kultaa 4&nbsp;x&nbsp;7,5 kilometrin viestissä

### MM-kisoissa

* 1995
** Kultaa joukkuekilpailussa
* 1998
** Kultaa joukkuekilpailussa
* 1999
** Pronssia 4&nbsp;x&nbsp;7,5 kilometrin viestissä
* 2000
** Hopeaa 4&nbsp;x&nbsp;7,5 kilometrin viestissä
* 2001
** Pronssia 10 kilometrillä
** Pronssia 4&nbsp;x&nbsp;7,5 kilometrin viestissä
* 2003
** Kultaa 20 kilometrillä
** Hopeaa takaa-ajossa
* 2004
** Hopeaa 4&nbsp;x&nbsp;7,5 kilometrin viestissä
* 2005
** Kultaa 4&nbsp;x&nbsp;7,5 kilometrin viestissä
* 2006
** Hopeaa 4&nbsp;x&nbsp;6 kilometrin sekaviestissä
* 2007
** Hopeaa 4&nbsp;x&nbsp;7,5 kilometrin viestissä
* 2008
** Hopeaa 10 kilometrillä ja viestissä
* 2009
** Kultaa 4&nbsp;x&nbsp;7,5 kilometrin viestissä
** Pronssia 10 kilometrillä

## Lähteet

## Aiheesta muualla
*
Cerbère

**Cerbère** on kunta Etelä-Ranskassa Pyrénées-Orientalesin departementissa. Kunta sijaitsee Espanjan vastaisen rajan tuntumassa Barcelona–Perpignan-radan varrella, samannimisen niemen pohjoispuolella. 

Cerbère ja vastaavasti rajan toisella puolella sijaitseva Portbou ovat Ranskan ja Espanjan erilaisten raideleveyksien vuoksi radalla matkaavien junien pakollisia junanvaihto- ja pysähtymispaikkoja. Vuosittain aseman ohittaa 15&nbsp;000 junaa. 

Kunnan asukasluku on 1&nbsp;487. Cerbèren mainitsee ensimmäisen kerran kirjallisessa lähteessä ensimmäisellä vuosisadalla roomalainen maantieteilijä Pomponius Mela.   

## Lähteet

## Aiheesta muualla

* Kunnan viralliset sivut
Sommaren är kort

**Sommaren är kort** () on ruotsalaisen laulaja Tomas Ledinin esittämä kappale vuodelta 1982. Kappale nousi aikanaan monissa Euroopan maissa musiikkilistan kärkisijoille. 

Siitä tuli julkaisuvuonnaan kesähitti. Kappaletta soitetaan kesäisin usein myös Suomen radioissa, ja se nousikin ilmestyessään radiosoittolistan ensimmäiselle sijalle.

Kappaleesta on tehty suomenkielisia käännöskappaleita, jotka tunnetaan nimeillä *Kesä häviää*, *Kesä lyhyt on* sekä *Kesä meni jo*.

Vuonna 2009 kappale pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

Vuonna 2000 kappaleesta tehtiin uusintaversio "Sommaren är kort 2000". 

## Kappaleet
;A-puoli
#

;B-puoli
#

## Lähteet

## Aiheesta muualla
* Discogs
Munkkihedelmäkyyhky

**Munkkihedelmäkyyhky** (*Ptilinopus monacha*) on hedelmäkyyhkyjen sukuun kuuluva kyyhkylintu. Lajin nimesi ja kuvaili Coenraad Jacob Temminck 1824.

## Koko ja ulkonäkö
Linnun pituus on vain noin 17 cm. Hedelmäkyyhkyjen suureen sukuun kuuluu 50 lajia.

## Esiintyminen
Laji on kotoperäinen Indonesiassa. Lajin kanta on vaarantunut elinympäristössä tapahtuneiden muutosten johdosta.

## Elinympäristö
Munkkihedelmäkyyhkyn elinympäristöä ovat trooppiset ja subtrooppiset alavat metsät, mangrovemetsät ja puutarhat.

## Ravinto
Laji syö pieniä öljypitoisia hedelmiä.

## Lähteet
* Omne-Vivum 

### Viitteet
Litmanen

**Litmanen** voi tarkoittaa seuraavia:

## Sukunimenä
* Eeva Litmanen (s. 1944), näyttelijä
* Hannu Litmanen (s. 1958), pesäpalloilija
* Heikki Litmanen, pesäpalloilija
* Henri Litmanen (s. 1991), pesäpalloilija
* Jari Litmanen (s. 1971), jalkapalloilija
* Juha Litmanen, rumpali
* Kari Litmanen (1957–2012), säveltäjä, sovittaja
* Matias Litmanen (s. 1999), pesäpalloilija
* Olavi Litmanen (s. 1945), jalkapalloilija
* Olli Litmanen (s. 1998), Youtube-videoiden tekijä
* Tapio Litmanen (s. 1963), sosiologian professori

## Maantieteessä
* Litmanen, Kuopion kaupunginosa

### Järviä
* Litmanen, järvi Kuopiossa
* Litmanen, järvi Leppävirralla
* Litmanen, järvi Lieksassa
* Litmanen, järvi Pieksämäellä
* Litmanen, järvi Pieksämäen Virtasalmella
* Litmanen, järvi Suonenjoella.
Vladimir Dratšov

**Vladimir Petrovitš Dratšov** (, , s. 7. maaliskuuta 1966 Petroskoi, Venäjän SFNT, Neuvostoliitto) on entinen ampumahiihtäjä, lajin nelinkertainen maailmanmestari. Hän edusti huippuvuosinaan Venäjää ja myöhemmin Valko-Venäjää.

Dratšov saavutti ampumahiihdossa yhteensä 13 arvokisamitalia, joista neljä tuli henkilökohtaisilta matkoilta. Hän voitti maailmanmestaruuden 10 kilometrillä 1996, takaa-ajossa 1998 sekä viestissä 1996 ja 2000. Olympiakisoissa hän sai kaksi viestimitalia.

Ampumahiihdon maailmancupin kokonaiskilpailun Dratšov voitti kaudella 1995–1996 ja edustaessaan jo Valko-Venäjää sijoittui toiseksi kaudella 2002–2003.

## Saavutukset
### Olympialaisissa

* 1994 Lillehammer
** Hopeaa 4&nbsp;×&nbsp;7,5 kilometrin viestissä
* 1998 Nagano
** Pronssia 4&nbsp;×&nbsp;7,5 kilometrin viestissä

### MM-kisoissa

* 1994
** Hopeaa joukkuekilpailussa
* 1996
** Kultaa 10 kilometrillä
** Kultaa 4&nbsp;×&nbsp;7,5 kilometrin viestissä
** Hopeaa 20 kilometrillä
** Hopeaa joukkuekilpailussa
* 1998
** Kultaa takaa-ajossa
** Pronssia joukkuekilpailussa
* 1999
** Hopeaa yhteislähtökilpailussa
** Hopeaa 4&nbsp;×&nbsp;7,5 kilometrin viestissä
* 2000
** Kultaa 4&nbsp;×&nbsp;7,5 kilometrin viestissä
* 2003
** Pronssia 4&nbsp;×&nbsp;7,5 kilometrin viestissä (Valko-Venäjä)

## Lähteet
Rio (suomalainen yhtye)

**Rio** (myöhemmin **Riot**) oli 1990-luvulla toiminut suomalainen yhtye. Yhtyeessä toimineet laulajat olivat Markku Tommila, Hannu Perälä, Timo Niemi ja Kustaa Kantelinen. 

Yhtye osallistui Suomen Eurovision laulukilpailujen karsintoihin vuonna 1994 kappaleella *Rakkauden tiellä*, joka sijoittui karsinnassa sijalle 5. 

Yhtye oli mukana myös MTV3:n Syksyn Sävel -laulukilpailussa vuonna 1994, kappaleella *Andorra*.

## Diskografia

### Albumit
* Rio (1994)

### Singlet
* Andorra puistoon uudelleen ja uudestaan liian kauan (1994)
* Kun kesä tullut on maapallon laidalla (1994)

## Lähteet

## Aiheesta muualla
* Ylen Elävä arkisto – Yhtye vuoden 1994 Eurovision laulukilpailujen Suomen karsinnoissa.
*
Estanislau da Silva

**Estanislau da Conceição Aleixo Maria da Silva** (s. 4. elokuuta 1952) on itätimorilainen poliitikko ja FRETILINin jäsen. Hän oli pääministerinä toukokuusta elokuuhun 2007.

Da Silva liittyi FRETILINin 1974 ja oli maapaossa Indonesian miehityksen aikana aluksi Mosambikissa, sitten Portugalissa ja Australissa, ennen kuin palasi Timorille 1999.

Itä-Timorin itsenäistyttä hänet nimitettiin ensimmäiseksi maatalousministeriksi 2002. Varapääministerinä hän seurasi José Ramos Hortaa, kun tämä valittiin presidentiksi toukokuussa 2002.

## Lähteet
Optical Gravitational Lensing Experiment

**Optical Gravitational Lensing Experiment** eli **OGLE** on Varsovan yliopiston johtama puolalainen projekti, joka etsii pimeää ainetta gravitaatiolinssi-ilmiön avulla. Vuonna 1991 käynnistynyt havaintoprojekti on saanut kuitenkin enemmän näkyvyyttä lukuisien eksoplaneettahavaintojensa ansiosta. Elokuuhun 2007 mennessä OGLE on löytänyt yhteensä yhdeksän planeettaa. OGLE-projektin löytämien planeettojen tunnus alkaa joko *OGLE-* tai *OGLE-TR-*, joista jälkimmäinen viittaa ylikulkuhavaintoon (engl. *transit*).

OGLEn pääasiallinen havaintopaikka on Las Campanasin observatorio Chilessä ja mukana ovat myös yhdysvaltalaiset Princetonin yliopisto sekä Las Campanasin observatoriota ylläpitävä Carnegie-instituutti.

## Aiheesta muualla
*OGLE-projektin kotisivut
Jerusalemin suutari

**Jerusalemin suutari** eli **vaeltava juutalainen** on hahmo keskiajan kristillisissä tarinoissa, jotka levisivät Euroopassa 1200-luvulla ja tulivat osaksi kristillistä mytologiaa. Tarinoiden mukaan Jeesusta ristintiellä pilkannut juutalainen kirottiin vaeltamaan maailmassa Jeesuksen toiseen tulemiseen asti. Rikkomuksen tarkka luonne kuten hahmon ominaisuudetkin vaihtelevat tarinoittain: joissakin hän on suutari, joissakin Pontius Pilatuksen portinvartija ja joissakin roomalainen eikä juutalainen. Hahmon oikea nimi on eri tarinoissa Melmoth, Ahasuerus, Matathias, Buttadeus, Cartophilus, Isaac Laquedem tai Ahasverus. Joidenkin tulkintojen mukaan Jerusalemin suutari on juutalaisen heimon henkilöitymä ja vaellus viittaa diasporaan.

Väitteiden mukaan vaeltavasta juutalaisesta tehtiin näköhavaintoja 1500–1800-luvuilla.

Ahasverus on kirjallisuudessa käytetty hahmo. Pär Lagerkvist on kirjoittanut romaanin *[[Ahasveruksen kuolema]]* ja myös Eugène Suen romaani *[[Vaeltava juutalainen (romaani)|Vaeltava juutalainen]]* käsittelee aihetta.

## Lähteet

## Aiheesta muualla
BBC News

**BBC News** on Yhdistyneen kuningaskunnan yleisradioyhtiö BBC:n operatiivinen tulosyksikkö, joka vastaa uutis- ja ajankohtaisohjelmien keräämisestä ja lähettämisestä. Osasto on maailman suurin uutisorganisaatio.

BBC News julkaisee uutisia verkossa 43 kielellä.

## Lähteet

## Aiheesta muualla
Peter Angerer

**Peter Angerer** (s. 14. heinäkuuta 1959) on entinen länsisaksalainen ampumahiihtäjä ja olympiavoittaja.

Angerer saavutti ampumahiihdossa yhteensä 10 arvokisamitalia, joista neljä tuli henkilökohtaisilta matkoilta. Olympiakultaa hän voitti Sarajevon 1984 kisoissa 20 kilometrin kilpailussa lähes 1,5 minuutin erolla Itä-Saksan Frank-Peter Roetschiin. Hopeaa hän sai 10 kilometrillä hävittyään Norjan Eirik Kvalfossille 8,6 sekuntia. Pronssimitalin hän sai viestissä.

Ampumahiihdon maailmancupin kokonaiskilpailun Angerer voitti kaudella 1982–1983.

## Saavutukset
### Olympialaisissa

* 1980 Lake Placid
** Pronssia 4&nbsp;×&nbsp;7,5 kilometrin viestissä
* 1984 Sarajevo
** Kultaa 20 kilometrillä
** Hopeaa 10 kilometrillä
** Pronssia 4&nbsp;×&nbsp;7,5 kilometrin viestissä
* 1988 Calgary
** Hopeaa 4&nbsp;×&nbsp;7,5 kilometrin viestissä

### MM-kisoissa

* 1981
** Hopeaa 4&nbsp;×&nbsp;7,5 kilometrin viestissä
* 1983
** Hopeaa 10 kilometrillä
** Pronssia 20 kilometrillä
* 1985
** Pronssia 4&nbsp;×&nbsp;7,5 kilometrin viestissä
* 1987
** Pronssia 4&nbsp;×&nbsp;7,5 kilometrin viestissä

### Maailmancupissa

* Kokonaiskilpailun voitto 1982–1983
* Kokonaiskilpailun toinen 1983–1984 ja 1985–1986

## Lähteet
Hattusaari

**Hattusaari** on kylä Lieksassa. Se sijaitsee Kolilta Pieliseen pistävässä niemessä sekä seitsemän kilometriä pitkässä Hattusaaressa. Kolin alueen vaaroista Rintasenvaara ja sen jyrkänne Mustarintanen sijaitsevat Hattusaaren alueella. Rintasenvaaralla on Loma-Kolin laskettelurinteitä.

## Historia
Hattusaari sai ensimmäiset vakituiset asukkaansa 1600-luvun loppupuolella. 1672 Olli Ryhänen perusti talonsa saaressa nykyisen Tietävälän paikalle. Mustosia muutti Hattusaareen 1748 ja sukua asuu vieläkin ainakin Ristolan ja Jänisvaaran tiloilla.

Vuonna 1860 Hattusaari oli elinvoimainen kylä, sillä asukkaita oli henkikirjoittajan mukaan 199. Laivaliikenne ja maatalouden kukoistus kesti vielä pitkälle 1900-luvulle. Hattusalmen takaisessa Hattusaaressa toimi 1947 vielä kansakoulu, jonka väliaikaisena opettajana toimi tuolloin Kolin koulun eläkkeellä oleva opettaja Antti Ryynänen. Opettaja kuoli välitunnilla saamaansa sydänkohtaukseen keväällä 1947. Saareen saatiin pengertie helpottamaan kulkua 1970-luvun alussa.

## Osa-alueet
Hattusaaressa on linna-alkuisia paikannimiä, kuten Linnansaari ja Linnanniemi, vaikka mitään linnaan liittyvää kalliota tai muuta vastaavaa alueelta ei löydy. Hattusaaren kylän mantereen puolella on paljon niini-nimisiä paikannimiä: esimerkiksi Niinilahti, Niinivaara, Niininiemi ja Niinipatama.

## Elinkeinot
Nykyisin loma-asuntojen vuokraus on kylässä tärkeä elinkeino. Hattusaaren kylässä on paljon vesialueita, joten siellä on myös paljon vapaa-ajan asuntoja. Runsas vapaa-ajan rakennusten rakentaminen 2000-luvulla on vilkastuttanut kylän elämää.

## Lähteet
* *Paikallishistoriat, kyläläisten kertomaa*
Super Colossal

__NOTOC__
**Super Colossal** on Joe Satrianin 11. studioalbumi, joka julkaistiin 14. maaliskuuta 2006 levymerkillä Relativity Records.

Albumi nousi Yhdysvalloissa Billboard 200 -listan sijalle 86.

## Kappaleet
Kaikki kappaleet säveltänyt Joe Satriani.

#
#
#
#
#
#
#
#
#
#
#
#
#

## Arvostelut
* Allmusic: 

## Lähteet

## Aiheesta muualla
* ''Super Colossal'' discogs.com -sivustolla
Konon Samoslainen

**Konon Samoslainen** (, noin 280–220 eaa.) oli antiikin kreikkalainen tähtitieteilijä ja matemaatikko. Hän oli kotoisin Samokselta ja kuoli luultavasti Aleksandriassa, jossa hän oli Ptolemaios III:n hoviastronomi. Konon antoi nimen Bereniken hiusten tähdistölle Ptolemaioksen vaimon Berenike II:n mukaan. 

Kun Ptolemaios III oli sotaretkellä Persiassa uhrasi Berenike hiuksensa Afroditelle jotta hänen miehensä palaisi turvallisesti kotiin. Bereniken hiukset pantiin jumalattaren temppeliin Zefyrionissa, mutta ne katosivat. Temppelin vartijat olivat jo saamassa kuolemantuomion, kun Konon Samoslainen ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla.

Klaudios Ptolemaioksen Almagestissä Bereniken hiuksia ei mainita. Arkhimedes oli Kononin ystävä. Apollonios Pergeläinen kertoo, että Konon tutki myös kartioleikkausta.
Galina Kukleva

**Galina Aleksejevna Kukleva** (, s. 21. marraskuuta 1972) on entinen venäläinen ampumahiihtäjä ja olympiavoittaja.

Kukleva saavutti ampumahiihdossa yhteensä yhdeksän arvokisamitalia, joista kaksi tuli henkilökohtaisilta matkoilta. Hän voitti Naganon 1998 olympiakisoissa kultaa 7,5 kilometrin kilpailussa, jossa minuutin hänen jälkeensä lähtenyt Saksan Uschi Disl hävisi hänelle vain 0,7 sekuntia molempien ammuttua kisassa yhden ohilaukauksen.

Maailmanmestaruuden Kukleva voitti viestissä kolme kertaa. Ainoan henkilökohtaisen MM-mitalin hän sai vuoden 2000 kisojen yhteislähtökilpailussa, jossa hän sijoittui toiseksi.

## Saavutukset
### Olympialaisissa

* 1998 Nagano
** Kultaa 7,5 kilometrillä
** Hopeaa 4&nbsp;x&nbsp;7,5 kilometrin viestissä
* 2002 Salt Lake City
** Pronssia 4&nbsp;x&nbsp;7,5 kilometrin viestissä

### MM-kisoissa

* 1997
** Pronssia 4&nbsp;x&nbsp;7,5 kilometrin viestissä
* 1999
** Hopeaa 4&nbsp;x&nbsp;7,5 kilometrin viestissä
* 2000
** Kultaa 4&nbsp;x&nbsp;7,5 kilometrin viestissä
** Hopeaa yhteislähtökilpailussa
* 2001
** Kultaa 4&nbsp;x&nbsp;7,5 kilometrin viestissä
* 2003
** Kultaa 4&nbsp;x&nbsp;7,5 kilometrin viestissä

## Lähteet
Allenin sääntö

**Allenin sääntö** on biologinen sääntö, jonka mukaan kylmemmässä ilmastossa elävillä tasalämpöisillä eläimillä on yleensä lyhyemmät ruumiin ulokkeet kuin lämpimämmässä ilmastossa elävillä saman lajin tai läheisen sukulaislajin yksilöillä. Säännön esitteli ja sille nimen antoi yhdysvaltalainen eläintieteilijä Joel Asaph Allen vuonna 1877.

## Selitys
Kahden eläimen pinta-ala voi olla erisuuruinen, vaikka niiden tilavuus olisi sama. Eläimen pinta-ala vaikuttaa siihen, kuinka paljon lämpöä pääsee karkaamaan ympäristöön. Kylmässä ilmastossa turhaa lämmönhukkaa on vältettävä; pieni pinta-ala suhteessa tilavuuteen on yksi keino estää lämmön poistumista elimistöstä. Lämpimässä ilmastossa sen sijaan on tärkeää, että lämpö pääsee poistumaan elimistöstä tehokkaasti, jotta ylikuumenemiselta vältytään; tätä edistää suuri pinta-ala suhteessa tilavuuteen.

Toisin sanoen kylmässä ilmastossa elävillä tasalämpöisillä eläimillä on lyhyemmät ruumiin ulokkeet, koska pitkät ulokkeet lisäävät ruumiin pinta-alaa ja näin ollen lämmön poistumista elimistöstä. Ihon pinta-ala on kuitenkin vain yksi tekijä, joka pitää tasalämpöisen eläimen ruumiinlämpötilan tasaisena; muita ovat muun muassa verenkierron säätely, hikoilu, käyttäytyminen (esimerkiksi varjoon siirtyminen), lihasvärinä, karva- tai höyhenpeite ja rasvakerros.

## Katso myös
*Bergmannin sääntö

## Lähteet
Eddie Cahill

**Edmund P. Cahill** (s. 15. tammikuuta 1978 New York City, Yhdysvallat) on yhdysvaltalainen näyttelijä.

Cahill valmistui Byram Hillsin lukiosta vuonna 1996. Hänellä on irlantilaisia ja italialaisia sukujuuria. Hänellä on kaksi siskoa, yksi vanhempi ja yksi nuorempi.

## Filmografia
* Frendit (2000–2001)
* Sinkkuelämää (2000)
* Glory Days (2002)
* Miracle (2004)
* C.S.I. New York (2004–2013)
* Lords of Dogtown (2005)
* This Is Not a Test (2007)
* Under the Dome (2014–)

## Aiheesta muualla
*
Owenin puolustus

**Owenin puolustus** tai **kuningatarfianchetto** on shakkiavaus, joka alkaa:
:`1.e4 b6`
Se on saanut nimensä englantilaiselta papilta ja vahvalta amatööripelaajalta John Owenilta.

Pelaamalla 1...b6 musta valmistelee fianchettoa kuningatarlähetillä b7-ruutuun, josta se osallistuu kamppailuun keskustasta. Huono puoli suunnitelmassa on, että valkea saa keskustan haltuunsa sotilailla ja tilaedun.

Valkea vastaa usein 1...b6-siirtoon 2.d4-siirrolla saaden keskustan haltuunsa. Jos valkea on huolestunut pääjatkosta, vaihtoehtoihin kuuluvat 2.c4 ja 2.Rf3.

Owenin puolustus, mukaan lukien muut epätavalliset vastaukset 1.e4-siirtoon on luokiteltu B00-luokkaan Encyclopaedia of Chess Openingsin mukaan.

## Katso myös
*Shakki
*Luettelo shakkiavauksista
*Puoliavoimet pelit
*Epätavalliset shakkiavaukset

## Aiheesta muualla
* Owenin puolustus Everything2.com:ssa 
* Owenin puolustuksen pelejä ChessGames.com:ssa
Ammunta kesäolympialaisissa 1900

**[[Pariisi]]n [[Kesäolympialaiset 1900|kesäolympialaisissa 1900]] [[Ammunta|ammunnassa]]** kilpailtiin yhdeksässä henkilökohtaisessa lajissa ja kahdessa joukkuelajissa.

Lajeina olivat pistoolissa 25 metrin olympiapistooli, 50 metrin vapaapistooli. Kiväärissä kilpailtiin 300 m sotilaskiväärissä asentokilpailussa, makuussa, polvessa ja pystyssä. Haulikkolajina mukana oli trap-ammunta. Kilpailuissa kilpailtiin myös kyyhkysammunnassa ja villikarjuammunnassa, mutta kansainvälinen olympiakomitea ei lue niitä olympialajeiksi. Kyseinen kyyhkysammunta on olympiahistorian ainoa kilpailu (vaikkakin epävirallinen), jossa eläimiä on vahingoitettu tarkoituksellisesti. Kilpailussa kuoli noin 300 kyyhkystä.

Vapaapistoolissa ja vapaakiväärissä (= sotilaskivääri) ratkaistiin olympiakilpailun yhteydessä myös maailmanmestaruudet.

## Mitalistit
### Henkilökohtaiset

### Joukkueet

### Ei-olympialajit
Kansainvälinen olympiakomitea ei lue näitä lajeja olympialajeiksi.

## Mitalitaulukko
Pois lukien ei-olympialajit.

## Lähteet
* Kansainvälisen ampumaurheiluliiton (ISSF) tietokanta
* Kansainvälisen olympiakomitean tietokanta

### Viitteet
T-50

**T-50** oli neuvostoliittolainen toisen maailmansodan aikainen kevyt panssarivaunu. Joitain edistyksellisiä piirteitä omannut vaunu oli kallis valmistaa ja teknisesti epäluotettava. Niitä rakennettiin vain 69 kappaletta.

## Suunnittelu
Vuonna 1939 Neuvostoliiton panssarijoukot alkoivat uudistua Espanjan sisällissodan kokemuksien perusteella. Alettiin suunnitella uutta vaunua, joka korvaisi T-26:n. Vaunusta oli tarkoitus tulla puna-armeijan tavallisin panssarivaunutyyppi. Piirustukset olivat valmiita tammikuussa 1941, mutta tuotanto ei voinut alkaa teknisten ongelmien vuoksi.

Samaan aikaan suunniteltiin Harkovan veturitehtaalla toista uutta panssarivaunua, jonka piti korvata BT-sarjan. Vaunu, joka sai nimen T-34, oli hyvin panssaroitu, tehokas ja hyvin liikkuva.

Saksan hyökättyä Neuvostoliittoon vuonna 1941 suurin osa raskaasta sotateollisuudesta evakuoitiin Ural-vuorille, missä tuotanto alkoi. Vaunu oli hyvä, mutta kärsi vieläkin teknisistä ongelmista ja maksoi melkein yhtä paljon kuin raskaampi ja parempi T-34, ja sen korvasi kevyenä panssarivaununa T-60 ja T-70 sekä muut kevyet panssarivaunuja, jota Neuvostoliitto vastaanotti Lend-lease-avun kautta. Vain 69 vaunua valmistettiin (joista vain 48 sai pääaseen) ennen kuin tuotanto päättyi tammikuussa 1942. Harvat tuotetut vaunut käytettiin Leningradin rintamalla. Niiden taistelukelpoisuudesta tiedetään hyvin vähän, mutta niiden sanotaan pärjänneen vuonna 1941 kaikille saksalaisvaunuille hyvin. Suomalaiset saivat sotasaaliiksi yhden vaunun, joka on nykyisin esillä Parolan panssarimuseossa.

## Ominaisuudet
Vaunu oli monilta osin hyvä: vaunussa oli hitsattu, viistetty panssari, kolmen miehen torni, johtajalle kupoli (mikä tuli muihin neuvostovaunuihin vasta 1942), ja kaikissa vaunuissa oli radio. Vaunu, kuten neuvostovaunut yleensäkin, oli kuitenkin ahdas ja V-4-moottori teknisesti epäluotettava. Luotettavuusongelmien ja korkean hinnan takia tuotanto lopetettiin.

## Lähteet
* Zaloga, Steven J., James Grandsen (1984). Soviet Tanks and Combat Vehicles of World War Two, London: Arms and Armour Press.
Franck Piccard

**Franck Piccard** (s. 17. syyskuuta 1964) on entinen ranskalainen alppihiihtäjä ja olympiavoittaja.

Piccardin alppihiihtouran kohokohta olivat Calgaryn 1988 olympialaiset, joissa hän voitti kultaa supersuurpujottelussa ja sai pronssia syöksylaskussa. Seuraavissa olympialaisissa, Albertvillessa 1992 Piccard sai hopeaa syöksylaskussa hävittyään Itävallan Patrick Ortliebille vain 0,05 sekuntia.

Ensimmäisen maailmancupin osakilpailuvoittonsa Piccard saavutti vasta olympiavoittonsa jälkeen.

## Saavutukset

* Olympiakultaa supersuurpujottelussa 1988
* Olympiahopeaa syöksylaskussa 1992
* Olympiapronssia syöksylaskussa 1988
* MM-pronssia supersuurpujottelussa 1991
Alppihiihto talviolympialaisissa 1988

**[[talviolympialaiset 1988|XV talviolympialaiset]]** järjestettiin vuonna 1988 Calgaryssa, Kanadassa. **[[Alppihiihto|Alppihiihdossa]]** järjestettiin kymmenen kilpailutapahtumaa. Supersuurpujottelu oli ensimmäistä kertaa olympiakisojen ohjelmassa ja alppiyhdistetty ensimmäistä kertaa vuoden 1948 jälkeen.

## Miehet
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Naiset
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Lähteet

* 
*  

### Viitteet
Omega (täsmennyssivu)

**Omega** voi tarkoittaa:

## Aakkoset
* oomega, kreikkalainen aakkonen
* omega, (Ѡ, ѡ) varhainen kyrillisiin aakkosiin kuuluva kirjain

## Tähtitiede
* Omega Centauri, pallomainen tähtijoukko joka kiertää Linnunrataa
* Omegasumu, avoimen tähtijoukon ja kaasusumun yhdistelmä Jousimiehen tähdistössä

## Matematiikka
* kulmataajuus, (tunnus \omega\,) suure joka ilmaisee kuinka suuren kulman jokin sini-signaalin syntymistä kuvaava vektori pyörähtää aikayksikössä
* ohmi, (tunnus **[[Oomega|Ω]]**) resistanssin mittayksikkö

## Tiede
* omega, \Omega hiukkasfysiikassa baryoneihin kuuluva hadroni
Omega-rasvahapot, tyydyttymättömien rasvahappojen ryhmiä, joiden nimessä oleva numero osoittaa kaksoissidoksen sijainnin hiiliketjun päästä lukien:
* Omega-3-rasvahapot
* Omega-5-rasvahapot
* Omega-6-rasvahapot
* Omega-7-rasvahapot
* Omega-9-rasvahapot

## Teollisuus
* Chevrolet Omega, henkilöautomalli
* Lotus Omega, Lotus Carsin modifioima versio Opel Omegasta
* Oldsmobile Omega, henkilöautomalli
* Omega SA, kellonvalmistaja
* Opel Omega, henkilöautomalli

## Musiikki
### Yhtyeet
* Deathspell Omega, ranskalainen black metal -yhtye
* Omega (yhtye), liettualainen yhtye
* Omega, unkarilainen hard rock -yhtye.

### Albumit
* Omega, black metal -yhtye Azaghalin albumi vuodelta 2008
* Omega, Epican albumi vuodelta 2021
* Alpha and Omega, rap-artisti Bizzy Bonen kolmas studioalbumi
* Omega Conspiracy, speed metal-yhtye Agent Steelin kolmas studioalbumi
* Omega Telocvovim, black metal -yhtye Enochian Crescentin albumi

## Kuvataiteet
* *Omega* ja *Mega-Omega*, suomalaisen kuvanveistäjän Antero Toikan veistoksia
* *[[Omega I]]*, suomalaisen modernisti Otto Mäkilän öljyvärityö vanerille

## Muut
* Omega 7, miaminkuubalainen antikommunistinen terroristijärjestö
* Omega Pharma-Quick Step, belgialainen maantiepyöräilyn ammattilaistalli
* Omega Supreme, Transformers-universumissa esiintyvä Autobotti
* Oméga (Q40), vuosina 1909–1919 käytössä ollut Ranskan laivaston sukellusvene.

## Katso myös
* Alfa ja omega
Lordi Kames

**Henry Home, Lordi Kames** (1696 &ndash; 27. joulukuuta 1782) oli skotlantilainen filosofi, joka edusti skotlantilaista valistusta ollen yksi sen johtajista. Hän sai lordin arvon vuonna 1752.

Home kirjoitti paljon omaisuuden merkityksestä yhteiskunnalle. Hänen teoksillaan oli myös suuri merkitys antropologian ja sosiologian kehitykselle seuraavan kahden sadan vuoden aikana. Teoksissaan *Historical Law Tracts* ja *Sketches on the History of Man* hän kuvasi ihmiskunnan historian nelivaiheisena. Ensimmäisessä vaiheessa ihmiset olivat metsästäjä-keräilijöitä, ja ihmiset välttelivät toisiaan. Toisessa vaiheessa ihmiset kasvattivat kotieläimiä, mikä vaati suurempien yhteiskuntien perustamista. Näissä vaiheissa ei vielä tarvittu lakeja, lukuun ottamatta perheenpään tai yhteisön johtajan määräyksiä. Kolmas vaihe oli maanviljelys, joka vaati enemmän yhteistyötä ja uusia suhteita kaupankäynnin ja työllistymisen (tai orjuuden) mahdollistamiseksi. Home katsoi, että tämä vaati uusia oikeuksia ja velvollisuuksia, ja samalla lakeja ja lain valvojia. Neljännessä vaiheessa ihmiset muuttivat kylistä ja maatiloilta satamiin ja kauppakaupunkeihin, mikä vaati edelleen lisää lakeja, mutta myös hyödytti yhä enemmän.

Homen tuttaviin kuuluivat mm. John Home, David Hume ja James Boswell. Lordi Monboddon kanssa Home väitteli usein.

Home oli mukana oikeudessa päättämässä Joseph Knightin tapauksesta. Päätöksen mukaan Skotlannissa ei sallittu orjuutta.

## Teoksia

* *Essays upon Several Subjects in Law* (1732)
* *Essays on the Principles of Morality and Natural Religion* (1751)
* *Introduction to the Art of Thinking* (1761)
* *Elements of Criticism* (1762)
* *Sketches of the History of Man* (1776)

## Aiheesta muualla
* Henry Home, Lord Kames – James Boswell, a Guide
Tasavaltalainen kansanpuolue

**Tasavaltalainen kansanpuolue** (, **CHP**) on Turkin vanhin puolue. Se pitää perustamisajankohtanaan 9. syyskuuta 1923.

## Kuvaus
CHP on tasavaltalainen ja sekulaari ja lähinnä sosiaalidemokraattinen. Se pitää ideologianaan kemalismia, jonka periaatteita kuvaavat puolueen logon kuusi nuolta. Se on Sosialistisen internationaalin jäsen. CHP on kuitenkin saanut järjestöltä arvostelua osakseen ja SI aloitti kesäkuussa 2007 prosessin sen mahdolliseksi erottamiseksi. SI katsoo CHP:n nationalistisen retoriikan ja liittoutumisen nationalistipuolueen kanssa rikkovan se periaatteita.

## Historia
CHP on lähtöisin itsenäisyyssodan ajalta. Se julisti Kemal Atatürkin hänen kuolemansa jälkeen ikuiseksi johtajakseen ja İsmet İnönün päällikökseen. Puolueessa vaikutti kolme kemalistista suuntausta: maltillinen vasemmistolainen, keskusta-oikeistolainen ja radikaali vasemmistolainen. CHP oli vuoteen 1945 Turkin ainoa puolue. Vuoden 1946 vaaleissa se pystyi vielä pitämään valta-asemansa, mutta vuoden 1950 vaaleissa se hävisi vaalijärjestelmän vuoksi demokraattiselle puolueelle saaden vain 69/539 paikkaa. CHP siirtyi 1960-luvun loppupuolella poliittisesta keskustasta vasempaan pääsihteeri Bülent Ecevitin johdolla. Puolue lakkautettiin vuoden 1980 vallankaappauksen jälkeen, mutta se perustettiin uudelleen vuonna 1992.

Vuoden 2002 vaaleissa CHP sai 178 edustajaa Turkin suureen kansankokoukseen. Vuoden 2007 vaaleissa CHP oli vaaliliitossa Demokraattisen vasemmistopuolueen (Demokratik Sol Parti, DSP) kanssa ja sai 20,85&nbsp;% äänistä ja 110 edustajaa, ml. sitoutumattomat.

Vuosina 2011&ndash;2015 järjestetyissä kolmissa vaaleissa puolue on saanut Kemal Kılıçdaroğluin johdolla tasaisesti noin 25 prosenttia äänistä.

## Puheenjohtajat

## Lähteet
CHP

Lyhenne **CHP** tarkoittaa muun muassa:

* sähkön ja lämmön yhteistuotantoa, 
* Turkin Tasavaltalaista kansanpuoluetta, 
* Sertifioitu vipurahastoammattilainen (Certified Hedge Fund Professional)
Iron Mountain

**Iron Mountain** voi tarkoittaa seuraavia:

## Maantieteelliset kohteet
* Iron Mountain, Michigan, Yhdysvallat
* Iron Mountain, 2&nbsp;441 metrin korkuinen vuori San Gabrielin vuorilla Kaliforniassa Yhdysvalloissa
* Iron Mountain, vuori Sangre de Criston vuorilla Coloradossa Yhdysvalloissa
* Iron Mountains, Appalakien vuoristoon kuuluva vuorijono Yhdysvalloissa

## Muita
* Iron Mountain Incorporated, yhdysvaltalainen tietotekniikkayhtiö
* Iron Mountain Mine, myrkyllinen kaivosalue lähellä Reddingin kaupunkia Kaliforniassa
* SS Iron Mountain, höyrylaiva, joka katosi jäljettömiin Mississippijoella kesäkuussa 1872
Eesti Üliõpilaste Selts

**Eesti Üliõpilaste Selts** (EÜS, 'Viron ylioppilaiden seura') on 1870 perustettu virolainen miesopiskelijajärjestö. EÜS toimi aiempina vuosina Tartossa Tarton yliopiston yhteydessä, kunnes 1940 toinen maailmansota esti järjestön toimimisen normaalisti. Neuvosto-Viron aikana EÜS toimi Viron ulkopuolella Ruotsissa, Saksassa, Australiassa, Isossa-Britanniassa, Yhdysvalloissa sekä Argentiinassa maastapaenneiden jäseniensä ja heidän jälkeläistensä ylläpitämänä. Eesti Üliõpilaste Selts perustettiin 1988 Tartossa uudelleen.

EÜS synnyn taustalla on Jakob Hurt, joka toimi Tartossa kymnaasin opettajana 1868–1872. Hän kutsui virolaisia ylioppilaita kotiinsa lukemaan 1862 ilmestynyttä *[[Kalevipoeg]]ia*. Näistä illoista Eesti Üliõpilaste Selts syntyi.

EÜS toimii pääosin Tartossa, omassa 1902 valmistuneessa talossaan osoitteessa J. Tõnissoni 1. Tämän lisäksi Viron rajojen sisäpuolella EÜSillä on myös huoneisto Tallinnassa.

EÜS:in tunnusnauhan värit ovat samat kuin Viron lipussa. Eesti Üliõpilaste Seltsin ystävyysjärjestöjä ovat Suomessa Pohjois- ja Etelä-Pohjalainen Osakunta sekä Vasa nation sekä Latviassa Austrums ja Fraternitas Lataviensis.

## Lähteet

### Viitteet

## Aiheesta muualla
Benedetto Croce

**Benedetto Croce** (25. helmikuuta 1866 Pescasseroli, Italia – 20. marraskuuta 1952 Napoli, Italia) oli italialainen filosofi, poliitikko ja kriitikko. Hän kirjoitti useista aiheista, kuten historianfilosofiasta ja estetiikasta. Filosofisesti hän edusti uushegeliläisyyttä, poliittisesti liberalismia, vaikkakin hän vastusti laissez-faire -tyyppistä vapaakauppaa. Croce on vaikuttanut erityisesti Antonio Gramsciin.

## Elämäkerta
Benedetto Croce jäi orvoksi veljensä Alfonson kanssa vuonna 1883, kun heidän vanhempansa kuolivat Casamicciolassa sattuneessa maanjäristyksessä. Veljekset muuttivat Roomaan Silvio Spaventan luo. Benedetto  opiskeli oikeustiedettä Rooman yliopistossa, mutta ei koskaan valmistunut.

Vuonna 1903 Croce perusti yhdessä Giovanni Gentilen kanssa kulttuurikritiikkiin keskittyneen julkaisun nimeltä *La Critica* ja kirjoitti siihen itse. Vuonna 1910 hänet nimitettiin Italian senaattiin ja vuosina 1920–21 hän toimi opetusministerinä Giovanni Giolittin hallituksessa. Croce kannatti aluksi Benito Mussolinin hallitusta, mutta vuonna 1925 Croce allekirjoitti *Antifasististen intellektuaalien manifestin* ja liittyi Italian liberaaliseen puolueeseen, minkä jälkeen hänestä tuli antifasistien johtohahmo Italiassa. Vuosina 1944–47 Croce toimi liberaalisen puolueen puheenjohtajana, ja vuonna 1946 hänet valittiin Italian peruslakiasäätävään kokoukseen. Toukokuussa 1948 Crocesta tuli uuden tasavaltaisen senaatin jäsen.

## Teoksia

* *Materialismo storico ed economia marxistica* (1900)
* *L’Estetica come scienza dell’espressione e linguistica generale* (1902)
* *Logica come scienza del concetto puro* (1909)
* *Breviario di estetica* (1912)
* *Saggio sul Hegel* (1912)
* *Teoria e storia della storiografia* (1917)
* *Manifesto degli intellettuali fascisti* (*La Critica*, 1. toukokuuta 1925)
* *Ultimi saggi* (1935)
* *La poesia* (1936)
* *La storia come pensiero e come azione* (1938)
* *Il carattere della filosofia moderna* (1941)
* *Filosofia e storiografia* (1949)

## Lähteet

## Aiheesta muualla
* Online Books by Benedetto Croce 
*
Sotahuuto (lehti)

**Sotahuuto** () on Pelastusarmeijan julkaisema lehti, joka ilmestyy 11 kertaa vuodessa. Lehden levikki perustuu tilausten lisäksi julkisilla paikoilla myyntiin. Ensimmäinen *War Cry* -lehti ilmestyi 27. joulukuuta 1879 Lontoossa Englannissa.

*Sotahuuto* ilmestyi Suomessa ensimmäisen kerran ruotsinkielisenä *Krigsropet*-lehtenä 26. huhtikuuta 1890. Ensimmäistä numeroa painettiin 1 800 kappaletta. Ensimmäinen suomenkielinen lehti ilmestyi *Pelastusarmeija*-nimisenä 8. marraskuuta 1890 alkaen. Ensimmäistä numeroa painettiin 3 000 kappaletta ja koko painos myytiin hetkessä loppuun. Vuonna 1892 lehden nimeksi vaihdettiin *Sotahuuto*. Vuoteen 1895 asti suomenkielinen lehti ilmestyi kerran kuukaudessa ja ruotsinkielinen *Krigsropet* kahdesti kuukaudessa. Vuodesta 1895 alkaen *Sotahuutoa* alettiin julkaista kerran viikossa.

## Lehden päätoimittajat

* Esa Nenonen (vastaava toimittaja)
* Eija Kornilow (vastaava toimittaja) 2011–
* Antero Puotiniemi 2006–2011
* Jan Jungner 2004–2006
* Eija Kornilow 1999–2004
* Arja Laukkanen –1999
* Raija Lähteinen 1984–1990
* Hilkka Nieminen 1975–1984
* Irene Pankka 1971–1975
* Hilkka Taskinen 1967–1971
* Berith Mustonen 1958–1967
* Martta Soini 1948–1953
* Elsa Olsoni 1946–1948
* Rakel Holm 1939–1946 ja 1953–1958.
* Elli Jernstedt 1934–1939
* Julia Hellqvist 1904–1934
* Alma Forsblom
* Erland Richter, *Krigsropet*-lehden päätoimittaja vuoteen 1893 asti.
* Anna Sjödin, *Krigsropet*-lehden päätoimittaja
* Hedvig von Haartman 1890–
* Constantin Boije 1890

## Lähteet
*Nieminen, Hilkka: *Pelastussotaa Suomessa 1889–1989 *, Wsoy, Helsinki, 1989,  
*Könönen, Elsa: *Hengen miekka, auttava käsi: Pelastusarmeijan vaiheet Suomessa*, Wsoy,  Porvoo, 1964. 

### Viitteet

## Aiheesta muualla

*Sotahuuto
Kansallismielinen toimintapuolue

**Kansallismielinen toimintapuolue** (, **MHP**) on turkkilainen nationalistinen puolue. MHP ajaa turkkilaista nationalismia, turanismia ja käsitystä, että kaikki turkkilaiset jakavat yhteiset esivanhemmat. 

MHP:n edeltäjä oli Tasavaltalainen maaseudun kansallispuolue (Cumhuriyetçi Köylü Millet Partisi; CKMP), jonka johtoon entinen eversti Alparslan Türkeş nousi vuonna 1965. Puolue vastusti kommunismia. Türkeş vahvisti 1969 Adanan puoluekokouksessa asemansa johtajana ja vaihtoi puolueen nimeksi MHP:n. MHP käytti 1970-luvulla politiikassaan uskonnollisen MNP:n tavoin hyväksi vaa'ankieliasemaansa parlamentissa. MHP kiellettiin vuonna 1981. Vuoden 1980 vallankaappauksen jälkeen, jossa kaikki olemassa olleet puolueet oli hajotettu, puolue perustettiin uudelleen vuonna 1983 nimellä Konservatiivipuolue (MP). Se otti vuonna 1985 nimekseen *Milliyetçi Çalışma Partisi* (MCP)*.* Vuoden 1987 parlamenttivaaleissa MCP sai vain 2,9 prosentin kannatuksen ja jäi alle kymmenen prosentin äänikynnyksen. Vanhan nimensä MHP puolue otti uudelleen käyttöön vuonna 1993. Vuoden 1995 parlamenttivaaleissa kannatus nousi lähelle äänikynnystä. 

Türkeşin vuonna 1997 tapahtuneen kuoleman jälkeen MHP pyrki Devlet Bahçelin johdolla esittämään itsensä maltillisena oikeistopuolueena ja alkoi tavoitella myös muslimiäänestäjiä luvaten muun muassa hijabin käyttökiellon kumoamista valtiollisissa laitoksissa, kuten yliopistoissa. Vuoden 1999 vaaleissa MHP sai korkeimman kannatuksensa luvattuaan muun muassa kiinnisaadun kurdijohtaja Abdullah Öcalanin hirttämistä ja pääsi mukaan koalitiohallitukseen. Hallituksessa MHP kuitenkin taipui siihen, ettei Öcalania hirtetty. Se perusteli kannanmuutosta sillä, ettei se halunnut "asettaa Turkkia hankalaan asemaan kansainvälisellä näyttämöllä". MHP ei vastustanut Turkin pyrkimystä liittyä Euroopan unioniin, mutta vuoden 2002 parlamenttivaalien alla se äänesti parlamentissa EU:n yhdenmukaistamislakeja vastaan. Vaaleissa MHP hävisi ja jäi ilman parlamenttipaikkoja.

MHP vastustaa jyrkästi neuvotteluja kurdiseparatistien kanssa ja arvostelee valtapuolue AKP:tä korruptiosta ja autoritarismista. MHP on kuitenkin tukenut AKP:ta joissain asioissa, kuten hijabin sallimisessa, vuoden 2007 presidentinvaaleissa ja 2015 parlamentin puhemiehen vaaleissa. Se on pitkään ollut parlamentin kolmanneksi suurin puolue.

Heinäkuun 2007 vaaleissa MHP sai 14,3 prosenttia äänistä ja 71 paikkaa suuressa kansankokouksessa. Vuoden 2011 vaaleissa puolue sai 13 prosenttia äänistä, kesän 2015 vaaleissa 16,3 prosenttia, mutta loppuvuoden uusintavaaleissa vain 11,9 prosenttia ja jäi neljänneksi suurimmaksi puolueeksi HDP:n jälkeen.

Harmaat sudet -järjestön on katsottu olevan yhteyksissä puolueeseen ja toimineen sen aseellisena siipenä.

## Lähteet
Denis Dutton

**Denis Dutton** (9. helmikuuta 1944 Los Angeles &ndash; 28. joulukuuta 2010) oli yhdysvaltalaissyntyinen uusiseelantilainen filosofi. Hän opetti Canterburyn yliopistossa Christchurchissä. Dutton valmistui Kalifornian yliopistosta Santa Barbarasta. Hän opetti Michigan-Dearbornin yliopistossa yksitoista vuotta ennen kuin muutti Uuteen-Seelantiin vuonna 1984.

Dutton on kirjoittanut erityisesti estetiikasta.

## Lähteet

## Aiheesta muualla
* Denis Duttonin kotisivu
Tom Pappas

**Tom Pappas** (s. 6. syyskuuta 1976, Azalea, Oregon) on yhdysvaltalainen kymmenottelija.

Pappasin isoisä oli showpainija, joka kannusti Pappasta urheilemaan. Pappas harrasti high school -aikoinaan amerikkalaista jalkapalloa, baseballia, koripalloa ja painia. Hän voitti 1995 maansa nuorten mestaruuden sekä Pan-Amerikan kisojen nuorten mestaruuden kymmenottelussa. Hän oli vuoden 1998 sivussa polvivamman takia, mutta 1999 paransi ennätystään lähes 800 pisteellä tehden uuden college-ennätyksen 8463. Hän voitti samana vuonna NCAA-mestaruuden ja kilpaili Sevillan MM-kisoissa, joissa keskeytti. Seuraavana vuonna hän voitti Yhdysvaltain-mestaruuden sisäradoilla seitsenottelussa ja ulkoradoilla kymmenottelussa ja sijoittui Sydneyn olympialaisissa viidenneksi.

Pappas voitti 2002 maansa mestaruuden sekä sisä- että ulkoradoilla. Seuraavana vuonna hän voitti seitsenottelun maailmanmestaruuden Birminghamin sisäratojen MM-kisoissa pistein 6361. Myöhemmin samana vuonna hän voitti kymmenottelun Yhdysvaltain-mestaruuden sekä MM-kultaa Pariisin MM-kisoissa tuloksella 8750. Hän sai samana vuonna Jesse Owens -palkinnon. Ateenan olympialaisissa 2004 hän keskeytti.

Pappasin isä Nick piti hallussaan maanopeusennätystä yli 700 kilometrin tuntinopeudella. Hänen veljensä Paulin ennätys kymmenottelussa on 7303 vuodelta 1997.

## Ennätykset

## Lähteet
* 

### Viitteet
Vaeltava juutalainen

**Vaeltava juutalainen** voi viitata:

* Jerusalemin suutari, keskiajan kristillinen legenda
* Vaeltava juutalainen (romaani), ranskalaisen Joseph Marie Eugène Suen romaani
* Nukkatyräkki, traakkipuihin kuuluva kasvilaji
* Eräitä juoruihin eli venhojuoruihin kuuluvia kasvilajeja:
** purppurajuoru (*Tradescantia pallida*)
** rionvenhojuoru (*Tradescantia fluminensis*)
** kirjovenhojuoru (*Tradescantia zebrina*)
Thomas Gore

**Thomas Pryor Gore** (10. joulukuuta 1870 – 16. maaliskuuta 1949) oli Yhdysvaltain demokraattisen puolueen poliitikko. Hän syntyi Mississippissä, muutti vuonna 1901 Oklahomaan ja tuli sieltä valituksi Yhdysvaltain senaatin jäseneksi vuosina 1907–1921 ja 1931–1937.

Gore menetti 8-vuotiaana tapaturmaisesti näön toisesta silmästään. Myös hänen toisen silmänsä näkö alkoi heiketä, ja muutaman vuoden kuluttua hän oli täysin sokea. Poliittisen uransa jälkeen hän toimi Washington DC:ssä lakimiehenä, kunnes kuoli 78 vuoden iässä. 

Thomas P. Gore eli vuodesta 1900 avioliitossa Nina Belle Kayn kanssa. Pari sai kaksi lasta: Nina Goren (1903–1978) ja Thomas Notley Goren (1910–). Hänen tyttärenpoikansa oli kirjailija Gore Vidal (1925–2012).

Paul D. Travis julkaisi vuonna 1967 Goren elämäkertateoksen *Thomas P. Gore: Blind Senator from Oklahoma*.

## Lähteet
Dike

**Dike** (, "oikeus") oli kreikkalaisessa mytologiassa oikeudenmukaisuuden ja oikeuden jumalatar. Hän oli myös yksi kolmesta toisen sukupolven horista sisariensa Eunomian ja Eirenen rinnalla. Useimmiten Diken vanhemmiksi mainitaan Zeus ja Themis, ja itse Zeus oli asettanut hänet vahtimaan ihmisten toimia. Siinä missä hänen äitinsä hallitsi jumalaista oikeudenkäyttöä, Dike itse oli maallisen oikeuden jumalatar. Hänen kerrotaankin tuoneen aina isälleen tiedoksi tapaukset, joissa tuomari oli tehnyt päätöksensä epärehellisin perustein.

Dike muistuttaa Astraiaa, ja kaiken vääryyden vihollisena hänen tehtävänsä oli osittain samankaltainen erinyksien kanssa; tosin sen lisäksi, että hän rankaisi väärintekijöitä, hän myös palkitsi hyveellisiä. Hänen vastakohtansa oli Adikia, epäoikeudenmukaisuuden jumalatar, ja heidät kuvattiinkin antiikin taiteessa usein yhdessä – Dike pitää Adikiaa kiinni ja rankaisee tätä sauvallaan tai kuristaa tätä. Dikellä kerrotaan olleen myös tytär, Hesykhia.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Craig Gordon

**Craig Sinclair Gordon** (s. 31. joulukuuta 1982 Edinburgh, Skotlanti) on skotlantilainen jalkapallomaalivahti. Hän edustaa Celticiä ja on aiemmin pelannut myös Englannin Valioliigassa Sunderlandin joukkueessa. Hän on Skotlannin maajoukkueen ykkösmaalivahti ja on pelannut 52 maaottelua. Elokuussa 2007 Gordon siirtyi Sunderlandiin yhdeksällä miljoonalla punnalla. Summa on Britannian suurin, joka on maksettu maalivahdista.

## Lähteet
Saaren rautatieasema

**Saaren rautatieasema** () on rautatieliikennepaikka Karjalan radalla Parikkalassa, noin kilometrin päässä entisen Saaren kunnan keskustaajamasta Akonpohjasta. 

Karjalan radan uusi osuus Parikkalasta Tohmajärven Säkäniemeen, radan vanhalle linjalle, avattiin liikenteelle vuonna 1966, ja Saaren rautatieasema otettiin käyttöön muutamaa vuotta myöhemmin. Henkilöliikenne asemalla on lopetettu kesällä 2005, mutta matkustajalaituri on jäljellä pääraiteella. Nykyisin asemaa käytetään lähinnä liikenteenhoidollisissa tarkoituksissa junakohtauspaikkana.

## Lähteet
Tsuen Wan (piiri)

**Tsuen Wan** () on yksi Hongkongin 18 piiristä. Se sijaitsee Uusien territorioiden lounaisosassa. Alueen pinta-ala on 62,61&nbsp;km2 ja asukasluku vuonna 2021 oli 320&nbsp;094.

Piirin asukkaiden mediaanitulot, 20&nbsp;000 dollaria, ovat Uusien territorioiden suurimmat yhdessä Sai Kungin kanssa. Mass Transit Railwayn Tsuen Wan Line -linja kulkee alueen läpi.

## Maantiede
Tsuen Wan sijaitsee Uusien territorioiden lounaisosassa, pääosin mantereella. Sitä rajaavat idässä Wo Yi Hop Road ja Texaco Road, lännessä Tsing Lung Taun asuinalue ja pohjoisessa Tai Mo Shanin kukkulat. Piirin etelärajana on niemimaan rantaviiva. Mantereella olevan osan lisäksi Tsuen Waniin kuuluvat Lantaun saaren pohjoiskärki sekä mantereen ja Lantaun välissä oleva pieni saari Ma Wan.

Tsuen Wanin naapuripiirit ovat idässä Tuen Mun, pohjoisessa Yuen Long, koillisessa Tai Po, idässä Sha Tin, kaakossa Kwai Tsing ja Lantaun saarella Islands.

## Historia

Tsuen Wan tunnettiin alun perin nimellä Chien Wan, joka tarkoittaa kantoninkiinaksi matalaa lahtea. Alueella asui vuonna 1898 noin 3&nbsp;000 ihmistä. Heistä moni oli hakka-kiinalaisia, jotka hankkivat elantonsa pääasiassa kalastuksella ja maanviljelyllä. Kun alueelle 1950-luvulla alkoi virrata pääomaa ja osaavaa työvoimaa, sinne kehittyi kukoistava pienteollisuuden keskus. Hiljalleen Tsuen Wanista tuli Hongkongin tekstiiliteollisuuden keskus, jossa oli menestyviä vaate- ja elektroniikkateollisuuden yrityksiä.

Vuonna 1961 Tsuen Wanista tuli ensimmäinen Hongkongin satelliittikaupunki Uusien territorioiden alueella. Vuonna 1970 se otettiin mukaan ohjelmaan, jossa kehitettiin *new town* -nimellä tunnettuja uudelleen rakennettuja asuinalueita. Siitä tulikin koko Hongkongin ensimmäinen *new town*. Asutuksen kehittyessä teollisuus alueella alkoi vähetä, ja vanhoja teollisuusrakennuksia muutettiin esimerkiksi liiketiloiksi.

## Nykytila

Tsuen Wanissa asui 320&nbsp;094 ihmistä vuonna 2021. Se on varsin hyvätuloista aluetta. Piirin asukkaiden kuukausittaiset mediaanitulot, 20&nbsp;000 dollaria, ovat Uusien territorioiden suurimmat yhdessä Sai Kungin kanssa. Muualta Hongkongista suurituloisempia alueita löytyy vain kaupungin keskustaan kuuluvalta Hongkongin saaren pohjoisrannalta. Asukkaista lähes 300&nbsp;000 on etnisiä kiinalaisia. Suurimpia vähemmistöjä ovat filippiiniläiset ja indonesialaiset.

Tsuen Wanin tärkein asutuskeskus on Tsuen Wan New Town, joka levittäytyy osin myös Kwai Tsingin piirin alueelle. Sen keskustaan on rakennettu laaja verkosto katettuja kävelysiltoja, joka ulottuu Tsuen Wanin ja Tsuen Wan Westin metroasemilta ympäröiville asuinalueille ja kauppakeskuksiin.

Alueen tärkeimpiin nähtävyyksiin kuuluvat entisessä hakka-kansan kylässä toimiva Sam Tung Uk Museum ja vanhaan teollisuusrakennukseen tehty kauppakeskus The Mills. Tsuen Wanin alueella sijaitsevat Tai Mo Shanin ja Shing Munin luonnonpuistot (*country park*). Hong Kong Disneyland Resort sijaitsee osittain Tsuen Waniin kuuluvalla Lantaun saaren pohjoiskärjellä.

## Lähteet
Batman of the Future: Return of the Joker

**Batman of the Future: Return of the Joker** (*Batman Beyond: Return of the Joker*) on vuonna 2000 ensi-iltansa saanut animaatioelokuva. Elokuva on osa Batman of the Future-animaatiosarjan tarinaa ja on samalla kolmas DC-animaatiouniversumin elokuva. Sen ohjasi Curt Geda ja pääosassa esiintyivät Will Friedle, Kevin Conroy, Mark Hamill, Angie Harmon ja Melissa Joan Hart. Elokuva voitti yhteensä kolme palkintoa ja sai viisi ehdokkuutta vuonna 2001.

## Juoni
Bruce Wayne saa kokea yllätyksen, kun Jokeri ilmestyy paikalle 40 vuoden tauon jälkeen, ja hän tietää kaiken Brucesta ja hänen menneisyydestään. Uusi Batman, Terry saa pikkuhiljaa selville tarinan alkuperäisen Batmanin viimeisestä ja kohtalokkaasta kohtaamisesta Jokerin kanssa, jossa Tim Drake (alias Robin) oli osallisena. Bruce ei enää halua Terryn olevan Batmanina, mutta kun Jokeri iskee lähes kohtalokkain seurauksin Brucen kimppuun, Terry ottaa roolinsa Batmanina takaisin ja lähtee tutkimaan Jokerin todellista henkilöllisyyttä.

## Äänirooleissa

## Palkinnot
### Voitetut
*Annie
**2001: Erinomainen saavutus animaatioelokuvan tuottamisesta DVD:lle.
*DVD Exclusive
**2001: Paras animaatiohahmon esittäjä: Mark Hamill ja Bruce Timm (hahmon suunnittelu)
**2001: Paras ääni: Tom Maydeck ja Robert Hargreaves

### Ehdokkuudet
*Annie
**2001: Erinomainen henkilökohtainen saavutus ääninäyttelemisessä miespuoliselta esiintyjältä animaatioelokuvassa: Mark Hamill
**2001: Erinomainen henkilökohtainen saavutus animaatioelokuvan käsikirjoittamisessa: Paul Dini, Glen Murakami ja Bruce Timm
*DVD Exclusive
**2001: Paras animaatio videolla ensi-ilta: Alan Burnett,  Paul Dini, Glen Murakami ja Bruce Timm (tuottajat) 
**2001: Paras lavastus: Makoto Shiraishi

## Katso myös
* Batman of the Future: Return of the Joker (videopeli)

## Aiheesta muualla
*